en da en en nn sv da da en da da ro da da da en de ro da da da en en da en en sv de de fi en id de en da fr de nl da da da da da en fr fr sv da da da da da da en de de nn da en es fr da da da da da da da en es en en en it nl nn da da da da da da en pl en da da da da en sv en da da da en en en en de da da da da da en it tr da en de de nl da da en en sv da da da da da da en en fr sv en it en de da da da da da en fr da nn en en en da en pl ca da sv da da en it it da en da nb en pl da da en fr nl da da da da en fr da da pl da da en it en nn da da da da da en it en da da da da da da da en de da da en et sv da en en nn sv da da en da da ro da da
UNF Chemistry Camp 2022 |
Halli, hallo og lige et øjeblik!
Som I nok kan se her ovenfor, så hedder jeg Amalie og jeg er 20 år gammel. Lige pt. læser jeg til diplomingeniør i sundhedsteknologi på AU på 2. semester.
Jeg har været frivillig i UNF siden 2018, og dette er min 5. camp som arrangør. Dette betyder også jeg har en del erfaring med vores dejlige UNF danse (bare rolig - dem skal I nok få lært ;)). På campen har jeg rollen som koordinator sammen med Gustav, hvilket betyder at det er os der har stået for at stable denne skønne camp på benene, og os der skal sørge for at campen kører som den skal - selvfølgelig med hjælp fra alle de andre dejlige mennesker på crewet.
Jeg kan slet ikke vente til at møde jer alle sammen!
Fun fact: Jeg spiller et hav af instrumenter, dog har jeg aldrig lært at mestre den drilske triangel.
Hej mit navn er Amalie, jeg er 22 år.
Lige nu er jeg i gang med mit andet sabbatår men efter sommer håber jeg på at studere sportsmedicin.
Jeg har været en del af UNF siden 2020 og dette er min anden Camp som arrangør.
Jeg kommer på campen til at være fotograf og tage en masse billeder som kan fange en masse gode minder og sjove øjeblikke.
Fun fact omkring mig:
Jeg arbejde 2 år som sko sælger men har en fobi for fødder.
Heyo! Mit navn er Anna, og jeg er 20 år. Jeg er praktisk på campen, hvilket betyder at jeg kommer til at stå for mad, snacks og alt det, ja, praktiske. Når i møder mig er jeg lige blevet student, men hvor jeg skal læse bagefter, det finder jeg ud af på et eller andet tidspunkt. Jeg blev medlem af UNF sidste år, da jeg selv var deltager på Chemistry Camp, og det er derfor at jeg kan garantere at den her camp bliver mega nice!
Mit navn er Camilla (går også under Villsen i UNF), er 23 år gammel og er nok definitionen af en rigtig nordjyde.
Under denne camp vil i nok komme til at se mig danse som en eller anden tosse, da jeg fungere som den socialt ansvarlige på campen. Heldigvis har jeg resten af mit sociale team til at hjælpe mig med det.
Ellers lidt om mig:
Til dagligt studere jeg til noget fancy der hedder bioanalytiker. Det vil sige at jeg primært arbejder inden for sygehussektoren, hvor jeg analysere alt muligt patienten skal have lavet på et laboratorie. I den forbindelse har jeg studiejob på en biokemisk afdeling i Aalborg og befinder mig 50% af min fritid i en skadestue.
En lille fun fact om mig: jeg er total kaffe afhængig og er den heldige ejer til en kanin der har en højere IQ end alle mennesker.
Hej mit navn er Catarina jeg er 22 år.
Jeg er en del af det praktiske team på campen, og skal bl.a. sørge for at I får en masse dejlig mad, jeg var selv deltager på Biotech camp i 2019, men dette vil blive min 2. camp som arrangør.
Til dagligt læser jeg biologi på Københavns Universitet, hvor jeg i øjeblikket er i gang med mit første år. Det meste af min tid bruger jeg på at arbejde men deltager også i en række frivillige organisationer ud over UNF.
Jeg har været medlem af UNF siden 2019, da jeg den sommer selv var deltager på biotech campen, her fik jeg en masse dejlige venner og blev så glad for UNF at jeg valgte at blive frivillig. Siden da har jeg været med til en række foredrag med UNF. Dette er således min 2. camp men er lige så spændt som til min første camp!
glæder mig til en fed camp, og møde jer alle sammen!
fun fact om mig: jeg kan ikke tåle chokolade, med dette er dog ikke nok fra at afholde mig fra at spise det hvis muligheden er der - hvem kan også sige nej til chokolade!?
Jeg hedder Dominika og er 20 år. Min rolle på campen er PR, hvilket betyder, at jeg er den der prøver på at gøre jer deltagere opmærksomme på campen. Det kan derfor være alt fra at kontakte jeres gymnasier til at lave overspringshandlinger fra studiet, der resulterer i opslag på Facebook-siden (som du selvfølgelig burde følge;)). Til sommer når vi selvfølgelig mødes, burde jeg gerne have færdiggjort første semester af medicin på KU. Derudover arbejder jeg som livredder og svømmetræner, så hvis der skulle være brug for noget førstehjælp eller akut svømmeundervisning, er jeg klar.
Jeg glæder mig til at se jer til den bedste camp!
Hej, Jeg hedder Elias og er 23 år. Jeg er co-faglig ansvarlig på campen, så det jeg er med til at stå for det faglige indhold på campen, hvilke eksperimenter vi skal lave, og hvilke ting vi ikke må lave fordi de inkluderer farlige kemikalier.
Til daglig læser er jeg i gang med at tage en kandidatgrad i anvendt kemi fra dtu, jeg arbejder på en en kemivirksomhed nede i Taastrup, og jeg laver alt for meget frivilligt arbejde, både i og uden for UNF.
Jeg hedder Erik og er 23 år. Jeg er social på campen, så jeg kommer til at sørge for at I får en mega fed camp med masser af hygge. Dette er min 4. camp som arrangør.
Jeg læser Robotteknologi hvor jeg er, efter sommerferien 2022, på mit 7 semester, i Odense på SDU. Jeg har lige brugt det sidste halve år i praktik hos et dronefirma Upteko, som jeg synes er mega fedt.
I min fritid spiller jeg Ultimate Frisbee på Odenses hold Discflyers og er med i SDU eagles hvor vi bygger en drone som er næsten 3 meter i vingefang.
Håber vi får en hyggelig camp!
Vi ses til sommer.
Hans Gustav Tarras Madsen
Jeg er en del af dette års chemistry Camps koordinator team. Vi har når vi når til sommerferien gjort hvad vi kunne for at få stablet en så god camp som muligt på benene for jer. Dette kan vi kun gøre ved at få en masse hjælp af resten af vores crew, så selvom vi gerne ville kan vi ikke tage æren selv.
Det bliver i år den 10. UNF camp jeg er med på, og 3. gang som koordinator. Jeg læser til daglig en diplom ingeniør på DTU i kemi og bioteknik og er færdig til sommer.
Knut Ibæk Topp Lindenhoff
Mit navn er Knut jeg er 23 år gamle og jeg er faglig ansvarlig på Chemistry camp 2022.
Jeg studer på DTU Kemiteknik og har studeret i 4 år. Jeg kommer til at være nede i laboratoriet med jer og give gode råd til når i står og laver synteser.
Jeg glæder mig rigtig meget til at introducere dig til Kemiteknik og hvordan Kemi kan bruges i industrien. Jeg arbejder også for Haldor Topsøe A/S, hvor jeg arbejder i et QC Lab ude i produktion.
Jeg bruger en stor del af min fritid på at lave UNF arbejde og er altid glad for at tale om UNF.
Glæder mig super meget til at møde en masse engagerede deltager.
Lena Truc Thanh Nguyen
Mit navn er Lena. Jeg er er 22 år og skal for første gang prøve kræfter med rollen som kasserer. Jeg har selv været deltager på Chemistry Camp i 2017, hvorefter jeg blev frivillig i UNF. Jeg var arrangør for første gang på Chemistry Camp i 2021 som social ansvarlig.
Til daglig læser jeg kemi på SDU i Odense. Til sommer er jeg forhåbentlig færdig med 4. semester på bacheloren (jeg krydser fingre).
Når jeg ikke er på camp eller på universitetet, kan jeg godt lidt at sy bl.a. cosplays.
Vi ses til sommer til en fantastisk camp :3
Martin Bendix Kalum Jensen
Som I kan se, er mit navn Melanie, og jeg skal være faglig på campen. Jeg er 18 år gammel og vil, når campen afholdes, lige være blevet student fra en STX. Dermed er jeg også den eneste faglige, der ikke studerer på uni endnu - fik dog sneget mig selv med som faglig ved at være en gigantisk keminørd. (Kemi er jo alt for sejt til ikke at dykke dybt ned i!). Efter sommerferien skal jeg forhåbentligt starte på et kemistudie i England.
Når ja, og jeg var selv deltager på ChemCamp 2021, og kan klart anbefale enhver at tage med på campen i år
mit navn er Mikkel og jeg er 24 år. Jeg studerer bioteknologi ingeniør på Aalborg Universitet på 4. semester. Før min tid på uni har jeg fjollet rundt i udlandet (dengang det var muligt) og været en tur inde ved forsvaret.
Jeg har været med på 3 camps, den første i 2014, men har kun været arrangør én gang før. Det var så god en oplevelse at være arrangør, at jeg har besluttet mig for at prøve det igen. Jeg er social på campen, så jeg hjælper til for at alle får en sjov uge når undervisningen er forbi. Glæder mig meget til at møde en masse interesserede deltagere og få en mega fed camp!
Mit navn er Morten og jeg er med som faglig underviser i år.
Jeg studerer kemi på AU på nu 4. år, hvor jeg er i gang med en kandidat i teoretisk kemi. Man kommer dog stadig til at se mig rende rundt i lab. Jeg kommer også til hjælpe med at undervise i kvantemekanik og reaktionskinetik, som man kan vælge som valgfag, så det bliver mega fedt.
Jeg var selv deltager på Chemistry Camp i 2017, og har været frivillig i UNF siden 2018
Jeg hedder Natalie og er 19 år. Jeg skal være med på campen som faglig arrangør for første gang, hvor jeg skal undervise i uorganisk og organisk. Til dagligt studerer jeg Kemi og Teknologi på DTU med fokus på procesteknik.
Tidligere har jeg været med som deltager på Chemistry Camp 2019, hvilket jeg syntes var enormt fedt; så jeg glæder mig vildt meget til at møde jer alle sammen på campen i år!;))
Mit navn er Simone, jeg er 23, og dette er nu min syvende camp som arrangør – denne gang i rollen som en del af praktisk team.
Til daglig læser jeg en kandidat i farmaceutisk videnskab på Københavns Universitet, og jeg er i øjeblikket i gang med at skrive mit speciale og er (forhåbentlig) færdiguddannet i slut november.
Jeg ser frem til at være på camp med jer alle, det skal nok blive en super uge!
Fun fact om mig! Jeg elsker UNF danse (dem skal i nok lære), og har på en tidligere camp forstuvet min ankel fordi jeg dansede for meget.
Mit navn er Simone (19 år) og jeg bruger pt. min tid på et gymnasium i Næstved, STX, her har jeg har mat A, fysik og kemi B som min studieretning. Efter sommerferien 2022, håber jeg på at gå direkte til studierne i Odense!
På campen vil I nok mest se mig om eftermiddagen og aftenen, da jeg vil fungere som jeres nattevagt (hvis vi er heldige, er jeg muligvis til stede om formiddagen, hvis jeg ikke ligger og sover).
I min fritid, er jeg Ultimate Frisbee spiller, på 3 år, jeg spiller primært med Odenses Ultimate hold “Discflyers”.
Håber I får en rigtig god camp!
Vi ses til sommer!
tak til vores sponsorer og samarbejdspartnere